Opprinnelig var Bargoed en landlig markedsby, men etter at en kullgruve åpnet i 1903 vokste den betraktelig. Gruven ble nedlagt i 1980-årene, og stedet hvor den lå har blitt en naturpark. Mange av butikkene i sentrum ble nedlagt etter at gruven forsvant, og byen begynte å se nokså nedslitt ut. I 2000 begynte et fornyelsesprogram, hvor det blant annet ble laget en ringvei for å få et triveligere sentrum.